সর্বভারতীয় তৃণমূল কংগ্রেস
সর্বভারতীয় তৃণমূল কংগ্রেস (সংক্ষেপে তৃণমূল কংগ্রেস; পূর্বনাম পশ্চিমবঙ্গ তৃণমূল কংগ্রেস) ভারতের একটি রাজনৈতিক দল। ১৯৯৮ সালের ১ জানুয়ারি পশ্চিমবঙ্গে ভারতীয় জাতীয় কংগ্রেস ভেঙে এই দল প্রতিষ্ঠিত হল। তৃণমূল কংগ্রেসের প্রধান নেত্রী হলেন মমতা বন্দ্যোপাধ্যায়।
ভারতীয় জাতীয় কংগ্রেস (অর্গানাইজেশন)
ভারতীয় জাতীয় কংগ্রেস (অর্গানাইজেশন) বা কংগ্রেস (ও) ছিল ভারতের একটি রাজনৈতিক দল। ভারতের প্রাক্তন প্রধানমন্ত্রী ইন্দিরা গান্ধী ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে দলত্যাগ করে ভারতীয় জাতীয় কংগ্রেস (আর) বা কংগ্রেস (আর) দল গঠন করেন। নবগঠিত কংগ্রেস (আর) লোকসভা ও হিন্দি বলয়ের কয়েকটি রাজ্যে সংখ্যাগরিষ্ঠতা অর্জন করলে ভারতের নির্বাচন কমিশন এই দলটিকেই প্রকৃত কংগ্রেসের মর্যাদা দেয়। কংগ্রেস (ও) দলটি ‘পুরনো কংগ্রেস’ নামে পরিচিত ছিল। কামরাজ ও মোরারজি দেশাই কংগ্রেস (ও) দলের নেতা ছিলেন। এই দলের বিরোধিরা দলটিকে ‘সিন্ডিকেট’ বলে উল্লেখ করতেন।